Madonas novada pašvaldības saistošie noteikumi Nr. \_\_\_\_\_

Madonā, 2025. gada \_\_\_. \_\_\_\_\_\_ domes lēmums Nr. \_\_\_ (prot. Nr. \_\_\_, \_\_\_. p.)

**Kārtība, kādā Madonas novada pašvaldība kompensē Madonas novada izglītības iestāžu pedagogiem braukšanas izdevumus ar sabiedrisko transportu**

*Izdoti saskaņā ar*

*Izglītības likuma 17. panta trešās daļas 21.1 punktu*

1. Saistošie noteikumi nosaka kārtību un apmēru, kādā Madonas novada pašvaldība (turpmāk – Pašvaldība) kompensē sabiedriskā transporta izdevumus Pašvaldības dibināto vispārējās izglītības, profesionālās ievirzes izglītības un interešu izglītības iestāžu (turpmāk – izglītības iestāde) pedagogiem.
2. Sabiedriskā transporta izdevumu kompensāciju nepiešķir, ja pedagogs saņem citos normatīvajos aktos noteikto Pašvaldības atbalstu minēto izdevumu segšanai.
3. Pašvaldība kompensē sabiedriskā transporta izdevumus 100 % apmērā no biļetes cenas braucieniem darba dienās laika periodā no 1.septembra līdz 30.jūnijam.
4. Sabiedriskā transporta izdevumu kompensēšanu nodrošina vienā no sekojošiem veidiem:
   1. ar derīgu attiecīga parauga braukšanas karti-QR kodu, kas, iekāpjot autobusā, tiek uzrādīts autobusa vadītājam un validēts elektroniskajā kases aparātā kā bezskaidras naudas darījums, ievērojot spēkā esošo tarifu likmes;
   2. pedagogam iegādājoties braukšanas biļeti par saviem līdzekļiem saskaņā ar spēkā esošo tarifu likmēm, pēc tam to iesniedzot izglītības iestādei kompensācijas izmaksai.
5. Izglītības iestāde iesniedz sabiedriskā transporta pakalpojuma sniedzējam, kam ir līgumattiecības ar Pašvaldību par šāda pakalpojuma sniegšanu, informāciju par pedagogiem, kas izmantos sabiedriskā transporta izdevumu kompensāciju, norādot kompensācijas saņemšanas termiņu, braukšanas maršrutu ar precīziem iekāpšanas/izkāpšanas pieturu vietu nosaukumiem un braucienu skaitu nedēļā.
6. Sabiedriskā transporta pakalpojuma sniedzējs, kam ir līgumattiecības ar Pašvaldību par šāda pakalpojuma sniegšanu, izgatavo attiecīga parauga braukšanas karti-QR kodu, bet izsniegšanu nodrošina tā izglītības iestāde, kura pieprasījusi pedagogam sabiedriskā transporta izdevumu kompensāciju.
7. Ja pedagogs uzrāda autobusa vadītājam braukšanas karti-QR kodu, bet autobusa vadītājs nevar to validēt elektroniskajā kases aparātā, vai šo saistošo noteikumu 4.2. punktā noteiktajos gadījumos sabiedriskā transporta izdevumu kompensēšanai:
   1. pedagogs līdz katra mēneša 10. datumam iesniedz izglītības iestādē iesniegumu (pielikums) ar pagājušā mēneša braukšanas biļetēm (nebojātas, bez piezīmēm, labojumiem un svītrojumiem, kā arī ar skaidri salasāmu datumu un cenu), kas pielīmētas uz lapas hronoloģiskā secībā, norādot vārdu, uzvārdu, izglītības iestādi, maršrutu un attiecīgā mēneša braukšanas izdevumu kopsummu cipariem un vārdiem;
   2. izglītības iestāde pārbauda iesniegto biļešu atbilstību noteikumu nosacījumiem (tajā skaitā, biļešu datumu, cenu, maršrutu) un līdz katra mēneša 15. datumam iesniedz pārbaudītās biļetes ar izglītības iestādes direktora saskaņojuma atzīmi par kompensācijas izmaksu pagastu vai apvienības pārvaldei, kuras teritorijā atrodas izglītības iestāde.
8. Pašvaldība nekompensē sabiedriskā transporta izdevumus:
   1. par dienām, kad pedagogs darba pienākumus nav veicis attaisnotas vai neattaisnotas prombūtnes dēļ, tajā skaitā sava atvaļinājuma laikā, kā arī valstī noteiktajās brīvdienās un svētku dienās;
   2. par savlaicīgi, līdz nākamā mēneša 10. datumam, neiesniegtām biļetēm, kas apliecina braukšanu atbilstošos datumos;
   3. par nesalasāmām biļetēm.
9. Pedagogs zaudē tiesības saņemt sabiedriskā transporta izdevumu kompensāciju maršrutā, ja neturpina darba tiesiskās attiecības nevienā izglītības iestādē.
10. Gadījumā, ja pedagogs pārtrauc darba tiesiskās attiecības izglītības iestādē, kas viņam izsniegusi braukšanas karti-QR kodu, bet turpina vai uzsāk darbu citā izglītības iestādē, tad:
    1. izglītības iestādes vadītājs, kurā darba tiesiskās attiecības izbeigtas, nekavējoties, bet ne vēlāk kā trīs darba dienu laikā pēc darba tiesisko attiecību izbeigšanās, informē sabiedriskā pakalpojuma sniedzēju par braukšanas kartes-QR koda anulēšanu;
    2. izglītības iestādes vadītājs, ar kuru darba tiesiskās attiecības tiek nodibinātas, rīkojas šo saistošo noteikumu 5. punktā noteiktajā kārtībā.
11. Saistošie noteikumi stājas spēkā ar 2026. gada 1. janvāri.

Pielikums

Madonas novada pašvaldības \_\_\_.\_\_\_.2025.

saistošajiem noteikumiem Nr. \_\_\_

|  |  |  |  |
| --- | --- | --- | --- |
|  |  | | |
|  |  | | *izglītības iestādes nosaukums/* |
|  |  | | direktoram |
|  |  | |  |
|  |  | |  |
| *Vārds, uzvārds, personas kods* | |  | |
| *Dzīvesvietas adrese* | |  | |
|  | |  | |
| *Tālruņa Nr. vai e-pasta adrese* | |  | |

**IESNIEGUMS  
par sabiedriskā transporta izdevumu kompensāciju**

Lūdzu kompensēt sabiedriskā transporta izdevumus par 202\_\_. gada \_\_\_\_\_\_\_\_\_\_ (*norādīt attiecīgo mēnesi*) par braucieniem uz izglītības iestādi \_\_\_\_\_\_\_\_\_\_\_\_\_\_\_\_\_\_\_\_\_\_\_\_ un atpakaļ.

|  |  |
| --- | --- |
| Sabiedriskā transporta maršruts: |  |
|  | (*norādīt pieturvietas, kurās iekāpj un izkāpj*) |

Pielikumā pievienoju braukšanas biļetes par summu EUR \_\_\_\_\_ \*

Braukšanas izdevumu kompensāciju pārskaitīt uz šādu kredītiestādes kontu:

|  |  |
| --- | --- |
| Saņēmēja vārds, uzvārds |  |
| Kredītiestāde |  |
| Konta Nr. |  |

**Apliecinājums:**

Parakstot šo iesniegumu, apliecinu, ka esmu iepazinies/usies ar Madonas novada pašvaldības saistošajiem noteikumiem “Kārtība, kādā Madonas novada pašvaldība kompensē Madonas novada izglītības iestāžu pedagogiem braukšanas izdevumus ar sabiedrisko transportu” (turpmāk – saistošie noteikumi) un visi uzrādītie dokumenti ir autentiski, izdevumi radušies man personīgi braucot minētajā maršrutā, iesniegumā norādītās ziņas ir pilnīgas un patiesas, par ko uzņemos normatīvajos aktos paredzēto atbildību.

*\* (biļetēs veiktajiem ierakstiem jābūt skaidri salasāmiem, biļetēm jābūt nesaburzītām – pretējā gadījumā braukšanas izdevumu kompensācija par nesalasāmām biļetēm netiek izmaksāta, biļetes tiek pielīmētas uz iesnieguma lapas hronoloģiskā secībā)*

\_\_\_\_\_\_\_\_\_\_\_\_\_\_\_\_\_\_, 20\_\_\_\_. gada \_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ (*paraksts*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*atšifrējums*)

Piekrītu, ka personas datu apstrādes pārzinis Madonas novada pašvaldība veiks iesniegumā norādīto personas datu apstrādi lēmuma pieņemšanai.

Šajā iesniegumā norādītos fiziskas personas datus Madonas novada pašvaldība apstrādā kā pārzinis saskaņā ar Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Apstrādes mērķis un tiesiskais pamats ir iesnieguma izskatīšana saskaņā ar Iesniegumu likuma 3. panta otro daļu un saistošajiem noteikumiem.